Diari Oficial de la Generalitat Valenciana


Sumari del DOGV 9775, del 26-01-2024 (2024/652)

CORRECCIÓ d'errades de l'Ordre 11/2023, de 19 de desembre, de la Conselleria d'Educació, Universitats i Ocupació, per la qual es convoquen un procediment selectiu de concurs oposició per a ingrés en el cos de mestres i un procediment per a l'adquisició de noves especialitats per personal funcionari del mateix cos.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9775

Data del DOGV
:   26-01-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/652


Data del document
:   24-01-2024

Organisme emissor
:   Conselleria d'Educació, Universitats i Ocupació

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Universitats i Ocupació

CORRECCIÓ d'errades de l'Ordre 11/2023, de 19 de desembre, de la Conselleria d'Educació, Universitats i Ocupació, per la qual es convoquen un procediment selectiu de concurs oposició per a ingrés en el cos de mestres i un procediment per a l'adquisició de noves especialitats per personal funcionari del mateix cos. [2024/652]  
Advertides errades en l'ordre de referència, publicada en el DOGV núm. 9750, de 21 de desembre de 2023, s'esmenen en el sentit següent:  
  
  
- En el punt 7.3, Fase de concurs de mèrits,  
On diu:  
«En esta fase només es tindran en compte els mèrits perfeccionats fins al dia anterior a l'inici de la primera prova establit en la base 9.0.7.7 d'esta ordre, acreditats documentalment com s'indica en l'annex I.»;  
  
  
Ha de dir:  
«En esta fase només es tindran en compte els mèrits perfeccionats fins al dia anterior a l'inici de la primera prova establit en la base 9.6.6.6 d'esta ordre, acreditats documentalment com s'indica en l'annex I.»  
  
  
  
- En el punt 8.3, Valoració de la fase de concurs,  
On diu:  
«En esta fase només es tindran en compte els mèrits perfeccionats fins al dia anterior a l'inici de la primera prova establit en la base 1.8.8.2 d'esta ordre, acreditats documentalment com s'indica en l'annex I.»;  
  
  
Ha de dir:  
«En esta fase només es tindran en compte els mèrits perfeccionats fins al dia anterior a l'inici de la primera prova establit en la base 7.6.3.0 d'esta ordre, acreditats documentalment com s'indica en l'annex I.»  
  
  
  
- En el punt 12.3, Efectes de la no superació de la fase de pràctiques,  
On diu:  
«Les persones que no superen la fase de pràctiques per haver sigut declarades no aptes podran realitzar la fase de pràctiques en el curs 2024/2025, per a repetir, per una sola vegada, la realització de la fase de pràctiques, i en este cas el número d'ordre que ocuparà serà l'immediatament següent al qual corresponga a l'última de les persones aspirants seleccionades en este procediment.»;  
  
Ha de dir:  
«Les persones que no superen la fase de pràctiques per haver sigut declarades no aptes, podran realitzar la fase de pràctiques en el curs 2025/2026, per a repetir, per una sola vegada, la realització de la fase de pràctiques, i en este cas el número d'ordre que ocuparà serà l'immediatament següent al que corresponga a l'última de les persones aspirants seleccionades en este procediment.»  
  
  
- En l'annex I, Barem per a la valoració de mèrits, en notes a l'apartat 1, el subapartat f),  
On diu:  
«f) Només es valoraran els serveis prestats en els ensenyaments que correspon impartir als cossos docents en què s'ordena la funció pública docent. No es valorarà l'experiència docent prestada en escoles infantils públiques i privades (0 a 3 anys), ni com a educador, monitor, auxiliar de conversa o lector, experiència en escoles municipals de música i/o dansa si no s'impartixen ensenyaments reglats, o altres activitats similars que es desenvolupen en els centres educatius, ni com a personal laboral especialista.»;  
  
Ha de dir:  
«f) Només es valoraran els servicis prestats en ensenyaments reglats, i per tant no es valorarà com a experiència docent a l'efecte d'este apartat:  
- L'experiència com a educador o educadora o monitor o monitora en escoles infantils públiques o privades (cicle 0 a 3 anys).  
- Les activitats realitzades com a auxiliar de conversa.  
- L'experiència com a monitor, educador, auxiliar de conversa o en altres activitats realitzades en centres docents.  
- L'experiència en escoles municipals de Música o escoles municipals de Dansa si no s'impartixen ensenyaments reglats.»  
  
  
- En l'annex I, Barem per a la valoració de mèrits, en notes a l'apartat 2.1,  
On diu:  
«Si el certificat acadèmic conté alguna qualificació donada, al seu torn, de manera literal i numèrica, ha d'utilitzar-se per a calcular la mitjana, l'expressió numèrica d'esta qualificació.  
Les qualificacions que no apareguen en el certificat acadèmic, ni de manera literal ni numèrica, perquè consten com a aptes o convalidades, es computen amb 5,0000 punts.  
En el cas de les «convalidades», quan s'aporte un certificat que acredite la qualificació que haja originat la convalidació, es tindrà en compte la qualificació originària.  
En cap cas, s'adoptarà com a puntuació mitjana de l'expedient acadèmic la nota mitjana d'este si apareguera en el certificat, tant si ve donada en forma numèrica com en forma literal.  
Tampoc es tenen en compte per a obtindre-la les qualificacions corresponents a activitats formatives no integrades en el pla d'estudis. A este efecte, si això no consta en la certificació acadèmica personal de qualificacions, cal aportar un certificat universitari que acredite els ensenyaments que conformen el pla d'estudis del títol al·legat. Només es valoraran els títols en els quals consten més del 50 % d'assignatures o crèdits cursats i superats.»;  
  
Ha de dir:  
«Si el certificat acadèmic conté alguna qualificació donada, al seu torn, de manera literal i numèrica, ha d'utilitzar-se per a calcular la mitjana, l'expressió numèrica d'esta qualificació.  
Les qualificacions que no apareguen en el certificat acadèmic, ni de manera literal ni numèrica, perquè consten com a aptes o convalidades, es computen amb 5,0000 punts.  
En el cas de les convalidades, quan s'aporte un certificat que acredite la qualificació que haja originat la convalidació, es tindrà en compte la qualificació originària.  
Tampoc es tenen en compte per a obtindre-la les qualificacions corresponents a activitats formatives no integrades en el pla d'estudis. A este efecte, si això no consta en el certificat acadèmic personal de qualificacions, cal aportar un certificat universitari que acredite els ensenyaments que conformen el pla d'estudis del títol al·legat. Només es valoraran els títols en els quals consten més del 50 % d'assignatures o crèdits cursats i superats.»  
  
València,24 de gener de 2024.- El conseller d'Educació, Universitats i Ocupació: José Antonio Rovira Jover.